Държавен вестник, бр. 23, 2010 г., стр. 77

БРОЙ  23	
Д Ъ Р Ж А В Е Н  В Е С Т Н И К 	
СТР.  77  
общо, за които са подадени годишни деклара­
ции по чл. 8 и/или чл. 11 от Регламент (ЕО) 
№ 595/2004 на Комисията относно определяне 
на подробни правила за прилагане на Регла­
мент (ЕО) № 1788/2003 на Съвета относно 
въвеждането на такса в сектора на млякото и 
млечните продукти (ОВ, L 94 от 31 март 2004 г.) 
(Регламент (ЕО) № 595/2004).
(2) Помощта по ал. 1 се изплаща по схема 
и се определя на килограм реално доставено 
мляко и/или килограм мляко и млечен екви­
валент, директно продадено от  производителя 
на мляко, въз основа на:  
1. годишните декларации, подадени през 
2009 г. от одобрени изкупвачи за изкупеното 
през квотния период 2008/2009 г. количество 
краве мляко, съгласно чл. 8 от Регламент (ЕО) 
№ 595/2004;
2. годишната декларация, подадена от него 
през 2009 г. за извършените директни продаж­
би през квотния период 2008/2009 г., съгласно 
чл. 11 от Регламент (ЕО) № 595/2004.
Раздел IIІ
Ред за прилагане на схемата
Чл. 3. (1) В Централното управление на 
Държавен фонд „Земеделие“ – Разплащателна 
агенция, в срок до 31 март 2010 г. се изготвя 
списък на производителите на краве мляко, 
които отговарят на условията за подпомагане 
съгласно чл. 2, ал. 1. Преди съставяне на спи­
съците се извършва административна проверка 
на условията за допустимост на база на пода­
дените декларации по чл. 2, ал. 2.
(2) Списъкът по ал. 1 съдържа:
1. име или наименование на производителя 
на краве мляко – физическо или юридическо 
лице;
2. уникален регистрационен номер (УРН) 
в Интегрираната система за администриране 
и контрол на производителя на краве мляко;
3. количеството доставено и/или директно 
продадено от производителя краве мляко през 
квотния период 2008/2009 г. в килограми.
(3) Списъкът се оповестява публично на 
определените за това места в сградите на Цен­
тралното управление и областните дирекции на 
Държавен фонд „Земеделие“ – Разплащателна 
агенция, както и на официалната интернет 
страница на Държавен фонд „Земеделие“ – Раз­
плащателна агенция, и Министерството на 
земеделието и храните.
Чл. 4. (1) За получаване на подпомагане по 
схемата производителите на краве мляко подават 
заявление по образец съгласно приложението.
(2) Заявлението се подава в периода от 1 ап­
рил до 30 април 2010 г. в съответната областна 
дирекция на Държавен фонд „Земеделие“, отдел 
„Прилагане на схеми и мерки за подпомагане“, 
в чиято териториална компетентност попада 
адресът на регистрация на производителя на 
краве мляко.
(3) Заявлението по ал. 1 съдържа:
1. идентификационни данни за заявителя;
2. 2. уникален регистрационен номер (УРН) 
в Интегрираната система за администриране 
и контрол на производителя на краве мляко;
3. номер на банковата сметка на произво­
дителя на краве мляко. 
(4) В заявлението кандидатът за подпома­
гане заявява участие в схемата, без да посочва 
количеството краве мляко, подлежащо на под­
помагане, и декларира съгласие размерът на 
подпомагането да бъде определен от Държавен 
фонд „Земеделие“ – Разплащателна агенция, 
съгласно чл. 2, ал. 2.
Чл. 5. (1) Размерът на подпомагането на 
килограм краве мляко се изчислява, като се 
раздели общата сума, определена за България 
съгласно Регламент (ЕС) № 1233/2009 на Ко­
мисията от 15 декември 2009 г. за определяне 
на специфична мярка за подпомагане на пазара 
в сектора на млечните продукти (OB, L 330, 
16.12.2009) (Регламент (ЕС) № 1233/2009), на 
общото заявено и допустимо за подпомагане 
количество краве мляко в килограми.
(2) Размерът на подпомагането за всеки 
отделен производител се изчислява, като се 
умножи размерът на подпомагането на кило­
грам краве мляко, определен съгласно ал. 1, 
по количеството доставено и/или директно 
продадено от производителя краве мляко през 
квотния период 2008/2009 г. в  килограми по 
чл. 3, ал. 2, т. 3.
Чл. 6. Помощите по схемата за подпомага­
не се изплащат на производителите на краве 
мляко от Държавен фонд „Земеделие“ – Раз­
плащателна агенция, по банков път в срок до 
30 юни 2010 г.
Допълнителни разпоредби
§ 1. Тази наредба се издава по прилагане 
на Регламент (ЕС) № 1233/2009.  
§ 2. По смисъла на тази наредба:
1. „реално доставено мляко“ е количество­
то краве мляко, отразено като изкупено от 
производителя в декларацията на изкупвача 
по чл. 8 от Регламент (ЕО) № 595/2004 преди 
изчисляване на маслената корекция;
2. „квотен период 2008/2009“ е периодът 
между 1 април 2008 г. и 31 март 2009 г.
Заключителни разпоредби
§ 3. Плащанията по схемата за подпомагане 
на пазара в сектора на млечните продукти се 
извършват след нейното съгласуване с Евро­
пейската комисия.
§ 4. Наредбата се издава на основание чл. 39 
от Закона за прилагане на общите организа­
ции на пазарите на земеделски продукти на 
Европейския съюз.
§ 5. Изпълнението на наредбата се възлага 
на изпълнителния директор на Държавен фонд 
„Земеделие“.
Министър: М. Найденов